b'\n_START_ARTICLE_\nBlizna Donja\n_START_SECTION_\nZemljopis\n_START_PARAGRAPH_\nNaselje se nalazi jugozapadno od brda Vilaja odnosno jugoisto\xc4\x8dno od brda Boraja.\n_START_SECTION_\nStanovni\xc5\xa1tvo\n_START_PARAGRAPH_\nPrema popisu stanovni\xc5\xa1tva iz 2001.godine Blizna Donja ima 289  i Blizna Gornja 124 stanovnika.\n_START_SECTION_\nPovijest\n_START_PARAGRAPH_\nPrvi put se spominje 1251. g. kao jedinstveno naselje Blizna koje se danas sastoji od dva naselja Blizna Donja i Blizna Gornja. Kroz povijest pripadalo je gradu Trogiru, a potom  plemi\xc4\x87kim obiteljima Papali\xc4\x87 zatim obitelji Kvarko. _NEWLINE_Sjedi\xc5\xa1te \xc5\xbeupe nalazilo se u susjednom selu Mitlo u razdoblju od 1298.-1560. kada su istoj \xc5\xbeupi pripadala i sela Kru\xc5\xa1evo i Boraja. Tijekom ratova s Turcima do\xc5\xa1lo je do stradavanja ve\xc4\x87ine stanovni\xc5\xa1tva. Nakon oslobo\xc4\x91enja od Turaka 1687. godine utemeljena je \xc5\xbeupa Sv. Ante u Blizni. Po\xc5\xa1to su sinjski franjevci aktivno sudjelovali u naseljavanju novog stanovni\xc5\xa1tva \xc5\xbeupa je pripala Sinjskom franjeva\xc4\x8dkom samostanu. Do 1830. godine \xc5\xbeupa je pripadala Trogirskoj biskupije, a nakon toga \xc5\xa0ibenskoj gdje pripada i danas.\n_START_SECTION_\nGospodarstvo\n_START_PARAGRAPH_\nSelo danas ima 300-tinjak obitelji te je poznato po kvalitenim vinogradima.'